﻿CANCERUL PULMONAR În fiecare an, neoplasmul pulmonar primitiv afectează 99 000 de bărbaţi şi 78 000 de femei în Statele Unite, din care 86% mor în primii ani de la diagnostic, ceea ce face din neoplasmul pulmonar principala cauză de deces prin cancer atât la bărbaţi, cât şi la femei Incidenţa de vârf a neoplasmului este atinsă la vârste cuprinse între 55 şi 65 de ani Cancerul pulmonar este responsabil de 32% din decesele prin cancer la bărbaţi şi de 25% din decesele prin cancer la femei Efectele campaniei antifumat, începute cu 20 de ani în urmă, încep, în sfârşit, să se facă vizibile, prin scăderea incidenţei cancerului pulmonar, ajustată în funcţie de vârstă la bărbaţi (57 din 100 000), în timp ce la femei aceasta continuă, din nefericire, să crească (26 din 100 000) În momentul diagnosticării, numai 15% din pacienţi se află într-un stadiu localizat al bolii, în timp ce la aproximativ 25% boala este extinsă la ganglionii limfatici regionali, iar peste 55% au deja metastaze la distanţă Chiar şi la acei pacienţi la care boala este într-un stadiu localizat, supravieţuirea la 5 ani este de numai 48%, în timp ce supravieţuirea este de 18% pentru pacienţii cu boală regională şi de 14% în general Este semnificativ clinic faptul că rata de supravieţuire globală a pacienţilor având cancer pulmonar la 5 ani de la debut a crescut constant de la 8% în anii ’60 la 14% în anii ’90 Aceste creşteri au fost remarcate atât la albii, cât şi la negrii americani Principala cauză a acestor schimbări pare să fie progresul în modalitatea combinată de tratament chirurgical, radioterapie şi chimioterapie Astfel, cancerul pulmonar primitiv este o problemă majoră de sănătate, cu un prognostic nefavorabil de cele mai multe ori Totuşi, demersul diagnostic bine condus, stadializarea corectă şi tratamentul bazat pe cunoaşterea evoluţiei clinice a cancerului pulmonar, conduc la selecţia celei mai adecvate terapii pentru eventuala vindecare sau ameliorare a bolii Tratamentul este de cele mai multe ori multidisciplinar, prin colaborarea dintre internişti, pneumologi, radioterapeuţi, chirurgii oncologi, anatomopatologi şi personalul de îngrijire ETIOLOGIE Marea majoritate a cancerelor pulmonare sunt cauzate de carcinogeni şi promotori tumorali asimilaţi prin fumat Per total, riscul relativ de a face cancer pulmonar creşte de 13 ori la fumătorii activi şi de aproximativ 1,5 ori în urma expunerii pasive, îndelungate, la fumul de ţigară Probabil că există un efect cocarcinogen al fumatului şi poluanţilor industriali şi de mediu, precum radonul din surse naturale terestre Există o relaţie doză-efect între frecvenţa deceselor prin cancer pulmonar şi cantitatea totală de ţigarete fumate (de obicei exprimată în pachete de ţigări-ani), astfel încât riscul este crescut de 60-70 de ori la un bărbat care fumează două pachete pe zi de 20 de ani, comparativ cu un nefumător Dimpotrivă, şansa de a dezvolta un cancer pulmonar scade odată cu renunţarea la fumat, dar nu ajunge niciodată la nivelul unui nefumător Creşterea cancerului pulmonar la femei este, de asemenea, asociată cu creşterea fumatului Totuşi, este foarte important de menţionat că femeile cu neoplasm pulmonar au o mai mare probabilitate decât bărbaţii de a nu fi fost fumătoare niciodată De asemenea, ratele şansei doză-răspuns de a dezvolta cancer pulmonar prin expunerea cumulativă la fumat a fost de 1,5 ori mai mare la femei decât la bărbaţi, pentru toate tipurile histologice Această diferenţă între sexe se datorează probabil unei susceptibilităţi mai mari a femeilor la carcinogenii din fumul de ţigară Ca o măsură preventivă, sunt obligatorii eforturile de a determina indivizii să oprească fumatul Este însă destul de dificil, deoarece obiceiul fumatului implică o dependenţă serioasă de nicotină De aceea, are importanţă vitală ca indivizii să fie împiedicaţi să înceapă să fumeze Aceasta presupune noi eforturi adresate copiilor, deoarece fumatul începe în ultimii ani ai adolescenţei Prognosticul nefavorabil pentru majoritatea pacienţilor cu cancer pulmonar subliniază necesitatea unor studii clinice mai bine concepute pentru testarea unor noi metode terapeutice Aceste studii testează asocieri ale chimioterapiei cu chirurgia sau radioterapia şi eficacitatea relativă a utilizării chimio- şi radioterapiei ca adjuvant (după intervenţia chirurgicală, sau ca neoadjuvant (înainte de intervenţia chirurgicală); agenţii cu rol în modificarea răspunsului biologic, vaccinurile cu oncopeptide şi terapia genică; de asemenea, se fac studii prospective privind sensibilitatea tumorală in vitro la medicamente, iradiere şi agenţi care modifică răspunsul biologic, precum şi privind aplicarea unor metode mai noi pentru detectare precoce şi chimioprofilaxie Soluţia cheie constă în prevenirea şi continuarea eforturilor de reducere a fumatului Rapoartele preliminarii sugerează că retinoizii prezintă o capacitate semnificativă de a preveni neoplasmele maligne secundare ale tractului aerodigestiv Lucrările în acest domeniu se vor extinde rapid în viitorul apropiat, mai ales în relaţie cu foştii fumători Decelarea unei posibile leziuni genetice predispozante pentru malignizarea celulelor epiteliului căilor respiratorii poate fi, pe viitor, un progres important în privinţa prevenirii, ceea ce aduce cu sine scopuri intermediare, diagnosticul molecular precoce şi, eventual, focalizarea tratamentului asupra factorilor care influenţează o celulă pulmonară să devină malignă În timp ce cancerul pulmonar nu este acreditat ca fiind o boală genetică, mai multe studii au arătat că celulele canceroase au dobândit un număr mare de leziuni genetice, inclusiv activarea unor oncogene dominante şi inactivarea oncogenelor recesive sau supresoare tumorale De fapt, se pare că pentru a deveni evidente clinic, celulele canceroase trebuie să acumuleze mai multe astfel de leziuni (10 sau mai multe) Astfel, modificările moleculare implicând pierderea alelelor, precum şi anomaliile microsatelite, pot fi descoperite în cele mai precoce leziuni preneoplazice şi, potenţial, chiar până să apară vreo modificare histologică Vor fi necesare studii clinice privind diagnosticul precoce, pentru a dovedi utilitatea acestor markeri moleculari în identificarea foarte şi a chimioprofilaxiei Numărul mare de leziuni arată că boala canceroasă pulmonară, ca şi alte neoplasme epiteliale frecvente, este un proces multistadial, care presupune atât carcinogeni, cât şi promotori tumorali Profilaxia se adresează ambelor procese Studiile biocelulare au arătat că celulele canceroase nu numai că produc un număr mare de hormoni peptidici, ci şi exprimă receptori pentru aceşti hormoni, care astfel stimulează creşterea celulelor tumorale într-un mod „autocrin“ Nicotina are un rol central în patogeneza cancerului pulmonar În fumul de ţigară se formează derivaţi de nicotină puternic carcinogeni Fumatul este legat de dependenţa de nicotină, iar acum sunt folosite pe larg gumă şi plasturi cu nicotină care ajută indivizii să abandoneze fumatul Celulele canceroase pulmonare de toate tipurile histologice exprimă receptori pentru nicotină foarte asemănători cu receptorii nicotinici ai acetilcolinei Este deci posibil ca însăşi nicotina să fie implicată direct în patogeneza cancerului pulmonar Deoarece cancerul pulmonar nu are o transmitere ereditară clasică mendeliană, există mai multe reguli pentru o posibilă agregare familială Acestea constau în mutaţiile ereditare ale genelor rb (pacienţii cu retinoblastom care ajung la vârsta adultă) şi p53 (sindromul Li-Fraumeni); studiile arată că rudele de gradul I ale unui individ cu cancer pulmonar au un risc semnificativ crescut (de 2 sau de 3 ori) de a face un cancer pulmonar, multe dintre aceste afecţiuni nefiind legate de fumat; un risc major de a face cancer pulmonar a fost legat de existenţa unei boli obstructive cronice pulmonare În cele din urmă, numeroase studii au arătat legătura dintre enzima P450 sau genotipul cu fragilitate cromozomială (sensibilitate mutagenică) şi apariţia cancerului pulmonar Identificarea prin metode genetice a persoanelor cu risc foarte mare de a dezvolta cancer pulmonar va fi foarte importantă pentru detectarea precoce şi pentru eforturile de prevenire a cancerului pulmonar MANIFESTĂRI CLINICE ŞI MOD DE PREZENTARE Semnele şi simptomele cancerului pulmonar sunt date de creşterea locală a tumorii, invazia sau obstrucţia structurilor adiacente, extinderea în ganglionii limfatici regionali prin diseminare limfatică, dezvoltarea metastazelor la distanţă după diseminarea hematogenă sau apar ca un efect general (sindromul paraneoplazic) Ultimul este, de obicei, consecinţa secreţiei unor hormoni peptidici de către tumoră sau a unei reacţii imunologice încrucişate între tumoră şi antigenele normale tisulare Deşi 5 până la 15% din pacienţi pot fi decelaţi în perioada asimptomatică, în mod obişnuit printr-o radiografie toracică de rutină, marea majoritate a pacienţilor prezintă semne şi simptome Semnele şi simptomele secundare dezvoltării endobronşice sau centrale a tumorii primare sunt: tusea, hemoptizia, wheezing-ul şi stridorul, dispneea şi pneumonita (febră şi tuse productivă) de obstrucţie Semnele şi simptomele secundare creşterii periferice a tumorii primare sunt: durerea prin interesarea pleurei sau a peretelui toracic, tusea, dispneea de tip restrictiv şi simptomele date de abcesul pulmonar rezultat în urma cavitaţiei tumorii Semnele şi simptomele legate de extinderea regională a tumorii în interiorul toracelui prin contiguitate sau prin metastazare la ganglionii limfatici regionali includ obstrucţia traheii, compresia esofagului, cu disfagie, paralizia nervului laringian recurent, cu răguşeală, paralizia nervului frenic, cu ascensiunea hemidiafragmului şi dispnee şi paralizia nervului simpatic, cu sindrom Horner (enoftalmie, ptoză palpebrală, mioză şi absenţa ipsilaterală a transpiraţiei) Sindromul Pancoast (sau al tumorii şanţului superior) rezultă prin extensia locală a tumorii (de obicei, epidermoidă), care se dezvoltă în apexul pulmonar, cu interesarea primilor doi nervi toracici şi a celui de al optulea nerv cervical, cu dureri în umăr, care iradiază caracteristic pe marginea ulnară a membrului superior, adesea cu distrucţia radiologică a primelor două coaste De obicei, sindroamele Horner şi Pancoast coexistă Altă consecinţă a extinderii regionale o constituie sindromul de venă cavă superioară prin obstrucţie vasculară; extensia pericardică şi cardiacă duc la tamponadă, aritmii sau insuficienţă cardiacă; obstrucţia limfatică duce la revărsate pleurale, iar diseminarea limfangitică în plămân duce la hipoxemie şi dispnee Mai mult, carcinomul bronhioloalveolar se poate dezvolta transbronşic, cu creşterea tumorală de-a lungul suprafeţelor alveolare, ducând la alterarea schimbului de oxigen, insuficienţă respiratorie, dispnee, hipoxemie şi producerea unor cantităţi mari de spută Boala metastatică extratoracică se întâlneşte la autopsie la peste 50% din pacienţii cu carcinom epidermoid, 80% din pacienţii cu adenocarcinom şi carcinom cu celule mari şi la peste 95% din pacienţii cu carcinom cu celule mici Aceste studii necropsice au găsit metastaze ale cancerului pulmonar practic în orice aparat sau sistem Astfel, majoritatea pacienţilor cu cancer pulmonar au în mod cert nevoie de tratament paliativ Problemele clinice frecvente legate de cancerul pulmonar metastatic sunt legate de metastazele cerebrale cu deficit neurologic, metastazele osoase cu durere şi fracturi patologice, invazia măduvei osoase cu citopenie şi leucoeritroblastoză, metastazele hepatice, care dau disfuncţii hepatice, obstrucţie biliară şi durere, metastazele ganglionilor limfatici în regiunile supraclaviculare şi uneori în axilă şi regiunea inghinală şi sindroamele de compresie ale măduvei spinării în metastazele epidurale sau osoase Sindroamele paraneoplazice sunt frecvente la pacienţii cu cancer pulmonar şi pot fi elementul iniţial sau primul semn de recurenţă În plus, aceste sindroame pot mima boala metastatică şi, dacă nu sunt detectate, pot conduce la un tratament paliativ inadecvat, în locul unui tratament curativ Deseori, sindroamele paraneoplzice pot fi ameliorate printr-un tratament reuşit al tumorii, iar tratamentul tumorii este baza pentru corectarea unor astfel de sindroame În anumite cazuri, fiziopatologia acestor sindroame este cunoscută, îndeosebi când un hormon cu activitate biologică este secretat de tumoră Totuşi, de cele mai multe ori, fiziopatologia este necunoscută Simptomele sistemice, ca anorexia, caşexia, pierderea în greutate (observate la 30% din pacienţi), febra şi pierderea imunităţii, sunt sindroame paraneoplazice de etiologie necunoscută Sindroamele endocrine sunt constatate la 12% dintre pacienţi şi au fiziopatologia cel mai bine cunoscută, inclusiv hipercalcemia şi hipofosfatemia ce provin din secreţia ectopică a hormonului paratiroidian sau producerea unor peptide asemănătoare PTH în cancerul epidermoid, hiponatremia prin sindromul de secreţie inadecvată de ADH sau posibil prin secreţia factorului natriuretic de către carcinomul cu celule mici şi secreţia de ACTH de către acelaşi carcinom, care, de obicei, duce la tulburări eletrolitice suplimentare, în special hipokalemie, şi mai puţin modificări de conformaţie a corpului, ca în sindromul Cushing din adenoamele pituitare Sindroamele ţesutului conjunctiv-osos includ hipocratismul digital, la 30% din pacienţi (de obicei cancerul cu alte tipuri de celule decât mici), şi osteoartropatia pulmonară hipertrofică, la 1 până la 10% din cazuri (de obicei adenocarcinomul) cu periostită şi hipocratism, însoţit de durere, sensibilitate şi tumefacţie a oaselor afectate, cu scintigramă osoasă pozitivă Sindroamele neurologice şi miopatice apar numai la 1% din pacienţi, dar sunt dramatice şi includ sindromul Eaton-Lambert miastenic şi cecitatea retiniană în cancerul cu celule mici, în timp ce neuropatiile periferice, degenerarea cerebeloasă subacută şi polimiozita se întâlnesc în toate tipurile de cancere pulmonare Multe din aceste manifestări sunt consecinţa unor reacţii autoimune, precum apariţia unor anticorpi îndreptaţi împotriva canalelor de calciu în sindromul Eaton-Lambert Manifestările trombotice şi de coagulare şi alte sindroame hematologice apar între 1 şi 8% din pacienţi şi includ tromboflebitele venoase migratorii (sindromul Trousseau), endocardita nonbacteriană trombotică (marantică), cu embolii arteriale, coagularea diseminată intravasculară, însoţită de hemoragie, şi anemie, granulocitoză şi leucoeritroblastoză Manifestările cutanate, precum dermatomiozita şi acantosis nigricans sunt mai puţin frecvente (1% sau mai puţin), la fel ca şi manifestările renale, de sindrom nefrotic sau glomerulonefrită (1% sau mai puţin) DIAGNOSTIC ŞI STADIALIZARE DIAGNOSTIC PRECOCE Screening-ul pentru cancer pulmonar al persoanelor cu risc ridicat (bărbaţi în vârstă de peste 45 de ani fumători a 40 de ţigarete pe zi) prin citologia sputei şi radiografii toracice s-au dovedit ineficiente Studiile utilizând aceste proceduri de screening au arătat o prevalenţă a cancerului pulmonar de 4 până la 8 cazuri la 1000 de persoane În continuarea urmăririi acestor pacienţi, în fiecare an se mai adaugă patru noi cazuri de cancer pulmonar la 1000 de persoane Cancerele pulmonare sunt depistate în 72% din situaţii numai prin examenul radiologic şi în 20% din cazuri numai prin citologie, în timp ce 6% sunt depistate prin ambele metode Spre deosebire de pacienţii nesupuşi screening-ului, 90% din pacienţii care au intrat în screening şi care vor dezvolta un cancer pulmonar sunt asimptomatici, 62% au un cancer în stadiu rezecabil, iar 53% din toate cazurile noi sunt în stadiul I (vezi mai jos) postoperator, cu o supravieţuire la 5 ani în proporţie de 45% Totuşi, studiile experimentale randomizate, prospective, multiinstituţionale, nu au semnalat diferenţe în rata supravieţuirii în grupurile de bărbaţi fumători în vârstă de cel puţin 45 de ani supuşi screening-ului, respectiv nesupuşi screening-ului Motivul acestei rate reduse de supravieţuire constă în prezenţa metastazelor nezgomotoase şi nedetectate clinic la majoritatea pacienţilor, chiar atunci când tumora primară a fost decelată într-un stadiu foarte precoce Metode mai noi de screening, utilizând bronhoscopia cu fluorescenţă şi analiza moleculară, vor fi analizate în studii clinice, în speranţa îmbunătăţirii detectării cancerului pulmonar înainte de apariţia metastazelor STABILIREA UNUI DIAGNOSTIC HISTOLOGIC DE CANCER PULMONAR Odată ce semnele, simptomele sau studiile de screening sugerează cancer pulmonar, este necesară stabilirea unui diagnostic histologic de malignitate, cu determinarea tipului histologic de celulă şi a stadiului în care se află pacientul, pentru tratament corespunzător La evaluarea iniţială a fiecărui pacient este necesară prelevarea de Ţesut tumoral, astfel încât diagnosticul histologic şi citologic să fie ferm ţesutul tumoral poate fi obţinut prin biopsie bronşică sau transbronşică, cu bronhoscopul cu fibre optice; prin biopsia ganglionilor limfatici la mediastinoscopie; din piesa operatorie din timpul intervenţiei chirurgicale de rezecţie a tumorii; prin biopsia percutană a unui ganglion limfatic mărit, a unei tumori de părţi moi, a unei leziuni osoase litice, a măduvei osoase sau a unei leziuni pleurale; prin aspiraţie cu ac fin din mase tumorale toracice sau extratoracice sub ghidaj TC; sau dintr-un bloc celular adecvat obţinut dintr-un revărsat pleural malign STADIALIZAREA PACIENŢILOR CU CANCER PULMONAR Stadializarea cancerului pulmonar are două etape: prima constă în determinarea localizării tumorii (stadializare anatomică), iar a doua constă în evaluarea capacităţii pacientului de a suporta diverse tratamente antitumorale (stadializare altul decât cu celule mici, este important să determinăm dacă tumora poate fi rezecată printr-o procedură chirurgicală standard, precum lobectomia sau pneumectomia (determinarea rezecabilităţii), bazată pe stadiul anatomic al tumorii, şi dacă pacientul poate tolera o astfel de intervenţie chirurgicală (determinarea operabilităţii), pe baza condiţiei cardiopulmonare a pacientului TRATAMENT După stabilirea diagnosticului histologic şi a stadiului anatomic şi fiziologic, poate fi formulat modul de tratament al pacienţilor cu cancer pulmonar Chiar după ce s-a pus diagnosticul, pacienţii vor fi încurajaţi să renunţe la fumat Cei care renunţă evoluează mai bine decât cei care continuă să fumeze INTERVENŢIE CHIRURGICALĂ La pacienţii cu cancer pulmonar în stadiu I şi II care pot tolera operaţia, tratamentul de elecţie este rezecţia pulmonară În stadiul IIIA, la vârstă acceptabilă, cu anatomie şi funcţie cardiopulmonară favorabile, se face, de asemenea, rezecţia Dacă este posibilă rezecţia completă, supravieţuirea la cinci ani pentru stadiul N1 este de aproximativ 50% şi de numai 20% pentru N2 Totuşi, la numai 20% din totalitatea pacienţilor în N2 rezecţia este posibilă din punct de vedere tehnic, iar în marea majoritate, stadiul N2 este diagnosticat numai la toracotomie Intervenţia chirurgicală pentru boala N2 este problema cea mai controversată în tratamentul chirurgical al cancerului pulmonar În această privinţă, este util să se împartă stadiul N2 în boală „minimă“ (interesarea unui singur ganglion, cu focare microscopice, de regulă descoperite la toracotomie sau mediastinoscopie) şi boală mai „avansată“, voluminoasă, mai frecventă, evidentă la TC şi descoperită preoperator Pacienţii cu ganglioni limfatici mediastinali prinşi contralateral sau bilateral (N3), cu interesarea extracapsulară a ganglionilor sau cu ganglioni fixaţi sunt consideraţi în afara resurselor chirurgicale Printre noile metode de convertire a pacienţilor din stadiul nerezecabil în cel rezecabil se numără rezecţia peretelui toracic pentru extensia directă a tumorii, pneumectomia pe planul de clivaj traheal şi lobectomia pe planul de clivaj pentru leziunile din apropierea carinei Chimioterapia neoadjuvantă (preoperatorie) dă un răspuns tumoral bun în 50 până la 60% din cazuri şi aduce mulţi pacienţi, din cei care răspund, în stadiul rezecabil Chirurgia toracică videoasistată (VATS) via toracoscopie este în curs de evaluare, dar nu este o metodă general acceptată pentru rezecţia curativă a cancerului pulmonar Extinderea rezecţiei depinde de decizia chirurgicală intraoperatorie În general, rezecţia conservativă, care include toate tumorile cunoscute, este urmată de o supravieţuire egală cu cea după tehnicile mai extensive Totuşi, lobectomia este superioară rezecţiei zonale, în privinţa recurenţelor locale Astfel, lobectomia este preferată pneumectomiei şi rezecţiei zonale, în timp ce aceasta şi segmentectomia sunt rezervate pacienţilor cu rezervă pulmonară scăzută şi leziuni mici periferice Aproximativ 43% din pacienţii cu cancer pulmonar suferă toracotomie Din aceştia, 76% suferă o rezecţie definitivă, 12% sunt exploraţi pentru extensia bolii, iar 12% suferă o intervenţie paliativă, lăsând pe loc o parte a tumorii Proporţia supravieţuitorilor pe termen lung după intervenţie chirurgicală radicală este superioară în toate centrele de chirurgie toracică oncologică din Statele Unite Aproximativ 30% din toţi pacienţii care au suferit o rezecţie curativă supravieţuiesc 5 ani, iar 15% supravieţuiesc 10 ani Mortalitatea spitalicească la 30 de zile după intervenţie este totuşi destul de mare în centrele mari, 3% pentru lobectomie şi 6% pentru pneumectomie Astfel, mulţi pacienţi care iniţial au putut fi consideraţi ca având o rezecţie „curativă“, în final mor, de regulă prin metastaze (de regulă în 5 ani de la intervenţia chirurgicală) RADIOTERAPIA CU INTENŢIE CURATIVĂ Pacienţii în stadiul III şi cei aflaţi în stadiile I şi II, care refuză intervenţia chirurgicală sau care nu sunt candidaţi la o operaţie de rezecţie pulmonară din motive medicale, vor face radioterapie cu intenţie curativă Decizia de administrare a radioterapiei în doză mare şi posibil curativă se bazează pe gradul de extindere a bolii şi pe volumul de torace care necesită iradiere Pacienţii cu metastaze la distanţă, ganglioni supraclaviculari prezenţi, revărsat pleural sau prindere a cordului, nu sunt în general candidaţi la radioterapie Perioada medie de supravieţuire la pacienţii la care nu se poate face o operaţie de rezecţie, cu cancer pulmonar cu celule altele decât cele mici localizat la nivelul toracelui şi care fac radioterapie primară cu intenţie curativă, este mai mică de 1 an Totuşi, 6% din aceşti pacienţi supravieţuiesc la 5 ani şi pot fi consideraţi vindecaţi numai după radioterapie Pe lângă posibilitatea de vindecare, radioterapia, prin controlul asupra tumorii primare, poate creşte calitatea şi durata vieţii la pacienţii nevindecaţi De obicei, tratamentul se face cu doze de 55 până la 60 Gy (5500-6000 rad), cu o atenţie specială orientată asupra parenchimului pulmonar şi celorlalte organe toracice incluse în planul de tratament şi anume măduva spinării, cordul şi esofagul Pacienţii cu o boală pulmonară preexistentă nu vor beneficia de întregul plan terapeutic, din cauza efectului negativ al radiaţiilor asupra funcţiei pulmonare Studiile recente sugerează posibilitatea radioterapiei continue în doze fracţionate Apariţia pneumonitei de iradiere este proporţională cu doza de iradiere şi cu volumul pulmonar inclus în câmpul de iradiere Sindromul clinic complet (dispnee, febră şi infiltrate radiologice corespunzătoare câmpului iradiat) apare la 5% din cazuri Esofagita acută de iradiere poate apărea în cursul tratamentului, dar, de obicei, este autolimitată, în timp ce leziunile măduvei spinării trebuie evitate printr-o planificare atentă a tratamentului Radioterapia toracică fracţionată în două şedinţe pe zi poate atinge doze mari fără o toxicitate ridicată Acest mod de abordare s-a aplicat pentru cancerul pulmonar cu celule mici În plus, brahiterapia (iradierea locală prin plasarea de „seminţe“ radioactive într-un cateter în patul tumoral) asigură o cale de a administra local doze mari, cruţând Ţesutul normal din jur TRATAMENTUL COMBINAT CU INTENŢIE CURATIVĂ În multe centre se administrează radioterapie în doze mari postoperator, dacă intraoperator se evidenţiază N1 sau N2, iar radioterapia curentă este considerată standard pentru N2 Totuşi, un studiu randomizat arată că radioterapia postoperatorie nu creşte supravieţuirea, deşi exercită un control local bun asupra tumorii Un caz special, carcinoamele care produc sindromul Pancoast sunt tratate de obicei chirurgical şi cu radioterapie La aceşti pacienţi, criteriile de stadializare preoperatoriile includ pe cele uzuale şi mediastinoscopia şi TC pentru determinarea extensiei tumorii, precum şi examen neurologic (uneori cu investigarea conducerii nervoase) pentru eventuale afecţiuni neurologice De obicei, nu este necesar diagnosticul histologic, deoarece localizarea tumorii şi distribuţia durerii permit o acurateţe diagnostică de peste 90% Dacă mediastinoscopia este negativă la o tumoră cu sindrom Pancoast, există două modalităţi de tratament Prima constă în iradierea preoperatorie – 30 Gy (3000 rad) în zece cure – în aria respectivă, urmată de rezecţia în bloc a tumorii şi a peretelui toracic interesat in interval de trei până la şase săptămâni mai târziu La 3 ani, supravieţuirea este de 42% pentru carcinoamele epidermoidă şi de 21% pentru adenocarcinoame şi carcinoamele cu celule mari A doua modalitate constă numai în radioterapie, în doze curative, fracţionate după metode standard şi are rate de supravieţuire similare cu prima Deşi cancerul cu celule mici răspunde la chimioterapie, această modalitate nu este eficientă pentru cancerul pulmonar cu alt tip de celule decât cele mici Deşi uneori apar rezultate satisfăcătoare şi la pacienţii cu cancer cu alt tip de celule decât cele mici, tratamentul paliativ şi curativ se asociază cu reacţii adverse importante, iar beneficiile în ceea ce priveşte supravieţuirea pot fi reduse Datorită reacţiilor adverse şi costului terapiei care sunt aproape similare la pacienţii care răspund şi la cei care nu răspund şi deoarece beneficiile în ceea ce priveşte supravieţuirea sunt mici la pacienţii cu alt tip de cancer decât cel cu celule mici trataţi chimioterapic, sunt necesare date de la studii pe un număr mare de pacienţi pentru a evalua utilitatea chimioterapiei în aceste condiţii S-a efectuat o metanaliză privind beneficiile chimioterapiei în cancerul pulmonar cu alt tip de celule decât cele mici, utilizând datele prelucrate obţinute de la 9387 de pacienţi incluşi în 52 de studii randomizate, publicate sau nepublicate, având drept parametru principal supravieţuirea globală Rezultatele regimurilor moderne care includ cisplatinul sunt favorabile chimioterapiei în toate comparaţiile Studiile, în stadiile precoce ale bolii, care compară chirurgia cu chirurgia plus chimioterapie, au evidenţiat o scădere cu 13% a riscului de deces la 5 ani la includerea chimioterapiei Studiile în stadiile avansate ale bolii localizate, comparând radioterapia radicală cu radioterapia plus chimioterapie, au evidenţiat, de asemenea, reducerea cu 13% a riscului de moarte la 2 ani la includerea chimioterapiei Deşi aceste studii sunt la modul global, semnificative statistic, beneficiile clinice pe care le evidenţiază sunt modeste Aceasta este valabil mai ales pentru stadiul IV de boală, în care supravieţuirea este crescută cu doar câteva luni Cele mai importante beneficii clinice au fost obţinute atunci când chimioterapia a fost asociată radioterapiei în boala locală avansată (stadiul IIIB şi unii în stadiul IIIA) şi când chimioterapia a fost administrată preoperator ca neoadjuvant în stadiul IIIA Astfel, dacă raportul risc beneficii pentru folosirea chimioterapiei este discutat adecvat cu pacienţii, astfel de tratamente pot fi administrate neinvestigaţional Deoarece există date care susţin un beneficiu al chimioterapiei ca un adjuvant pentru chirurgie în stadiile precoce ale bolii, limitele de încredere ale acestor date sunt largi, nu se poate recomanda încă o astfel de chimioterapie adjuvantă ca terapie standard Spre deosebire de rezultatele bune obţinute în studiile utilizând cisplatin, studiile mai vechi, utilizând agenţi alchilanţi (care nu se folosesc curent în cancerul pulmonar cu alt tip de celule decât cele mici), au avut tendinţa să evidenţieze un efect dăunător al chimioterapiei Sunt necesare studii randomizate pentru a evalua utilitatea agenţilor noi activi în cancerul pulmonar cu alt tip de celule decât cele mici, incluzând taxanii (paclitaxel şi docetaxel), vinorelbin, gemcitabin şi camptotecine (topotecan şi CPT-11) CHIMIOTERAPIE La folosirea chimioterapiei în cancerele cu alte celule decât mici trebuie puse în balanţă beneficiile şi toxicitatea Totuşi, prin asemenea chimioterapie combinată se pot obţine beneficii modeste în ceea ce priveşte supravieţuirea (de 1-2 luni) În cadrul metaanalizelor mari citate mai sus, studiile randomizate în boala avansată, comparând terapia suportivă cu terapia suportivă plus chimioterapia, arată o reducere cu 27% a riscului de deces la adăugarea chimioterapiei La aproximativ 30 până la 40% din pacienţi, există un răspuns obiectiv al tumorii, ca rezultat la aplicarea chimioterapiei Totuşi, regresia completă clinică a tumorii (un răspuns complet) apare în mai puţin de 5% din cazuri Pacienţii la care tumora răspunde la chimioterapie au durate de supravieţuire semnificativ mai mari (în medie 30-40 de săptămâni) în comparaţie cu pacienţii care nu răspund la tratament (10-20 de săptămâni) Problema este că pacienţii care răspund la tratament au şi un prognostic mai bun (o stare generală bună) şi este greu de separat efectul acestuia de cel al chimioterapiei asupra duratei de supravieţuire Totuşi, pacienţii cu stare generală bună care răspund la chimioterapie asociază o supravieţuire îndelungată şi în anumite cazuri dispariţia simptomelor Deci, la aceşti pacienţi cu cancer pulmonar cu alte celule decât mici şi care acceptă chimioterapie se indică acest tratament numai dacă pacientul este mobilizabil, are o tumoră bine definită, care permite evaluarea răspunsului la tratament, nu a primit chimioterapie înainte şi poate înţelege riscurile şi reacţiile adverse ale unui astfel de tratament Chimioterapia trebuie condusă de un medic oncolog, care trebuie să utilizeze unul din regimurile standard publicate, de exemplu, etoposid + cisplatin şi, de asemenea, să administreze antiemeticele şi terapia suportivă adecvată Noile medicamente cu activitate dovedită în cancerul pulmonar cu alt tip de celule decât cele mici includ paclitaxelul, vinorelbin şi gemcitabina În final, toţi pacienţii eligibili vor fi încurajaţi să ia parte la studiile clinice destinate să determine beneficiile şi toxicitatea acestor noi tratamente BIBLIOGRAFIE Tratat Harrison – Principiile medicinii interne, ediţia a XIV-a, Editura Teora, Bucureşti 